Rūdiškės

Rūdiškės – miestas Trakų rajono savivaldybėje, 15 km į pietus nuo Trakų. Seniūnijos ir seniūnaitijos centras. Stovi Rūdiškių Švč. Jėzaus Širdies bažnyčia (pastatyta 1932 m.), veikia Rūdiškių gimnazija, pirminės sveikatos priežiūros centras, paštas, Rūdiškių geležinkelio stotis, lopšelis‑darželis, amatų mokykla, vaikų muzikos mokykla, kultūros centras, biblioteka.


 Etimologija 

Manoma, kad seniau gyvenvietės apylinkėse buvo lydoma balų rūda, todėl ji ir pavadinta Rūdiškėmis. Tačiau kalbininkai spėja, kad miesto vardas yra asmenvardinis vietovardis, kilęs nuo asmenvardžio Rūdys (ar Rūdis, Rūdė), pridedant priesagą -iškės.

 Geografija 

Miestas išsidėstęs prie Vilniaus–Marcinkonių geležinkelio, didžioji jo dalis yra į vakarus nuo geležinkelio. Istorinis miesto centras yra ties Rūdiškių bažnyčia ir geležinkelio stotimi. Pagrindinė Trakų gatvė eina nuo šiaurės link pietryčių ir už miesto tampa Onuškio gatve (). Rūdiškių miesto teritorijoje yra trys buvę kaimai – Gudiškės pietuose, Songailiškės pietvakariuose ir Ulkiškės šiaurės vakaruose. Miesto vakarinėje dalyje driekiasi nedidelis Rūdiškių miškas, apylinkėse plyti Rūdiškių miškai, kurie miestą supa iš šiaurinės ir pietrytinės pusės.

 Istorija 

Rūdiškių kaimas minimas nuo 1774 m., kai jame buvo pastatyta bažnyčia. 1792 m. Rūdiškėse buvo 3 namai, kuriuose galėjo gyventi 15-20 žmonių. Pradžioje iš viso miestelyje gyveno 3 žydai. 1866 metais kaime buvo tik keturios sodybos su 23 gyventojais ir dvi smuklės, su 7 žydais. 1864 m. vasario 15 d. atidaryta Rūdiškių geležinkelio stotis. Geležinkelio stotis buvo naudinga bei patogi kelionėms, susisiekimui tarp miestų žmonėms iš aplinkinių kaimų. Prasidėjus Antrajam pasauliniam karui, prasidėjo trėmimai į Sibirą: iš Rūdiškių buvo ištremta daugybė žmonių.N. Latvytė-Gustaitienė (2002), Holokaustas Trakų apskrityje, 41 psl.

XIX a. Rūdiškės buvo kaimas Trakų apskrities Tarpupio valsčiuje. Čia gyveno daug žydų, čia buvo Rūdiškių sinagoga. Kaimas didėjo ir 1891 metais Rūdiškės apėmė 101 kaimą ir pakilo iki miestelio rango. Pirmoji mokykla Rūdiškėse įkurta 1896 metais. 1916 m. miestelyje buvo įsteigta žydų biblioteka.Rūdiškių seniūnija (2007), Vadovas Trakų r. savivaldybės seniūnijų gyventojams

1940 m. įkurta biblioteka. Išsiplėtojus medžio apdirbimo pramonei, 1958 m. gegužės 15 d. Rūdiškės tapo miesto tipo gyvenviete.

2010 m. patvirtintas Rūdiškių herbas, kuris simbolizuoja miestą supančią gamtą.

|}

 Architektūra ir lankytinos vietos 
miniatiūra|Medinė architektūra

Miestelis prie Vilniaus–Gardino geležinkelio pradėjo augti XIX a. Tada ir susiformavo gyvenvietės schema linijinis planas su keturkampe aikšte viduryje. Rūdiškių Švč. Jėzaus Širdies bažnyčia įkurta XVIII a. Dabartinė mūrinė pastatyta 1932 m., remontuota 1980 m. pastebima šiek tiek romantiško ir gotikos stiliaus savybių. Geležinkelio stoties senasis pastatas ir vandens bokštas yra Rūdiškių miesto architektūros paveldas.Semaška (2006), Kelionių vadovas po Lietuvą: 1000 lankytinų vietovių norintiems geriau pažinti gimtąjį kraštą, 449–450 psl. Rūdiškėse yra išlikusių nemažai medinių namų. Lankytinos vietos:Semaška (2006), Kelionių vadovas po Lietuvą: 1000 lankytinų vietovių norintiems geriau pažinti gimtąjį kraštą
 Pirmųjų Rūdiškių geležinkelio tarnautojų namas,
 Vandens bokštas,
 Rūdiškių geležinkelio stotis,
 Rampa,
 Radunskių arbatinė,
 Pirmasis mūrinis namas,
 Sinagogos vieta,
 Puckarniko namas.

 Gyventojai 

 Tautinė sudėtis 
2011 m. gyveno 2 300 žmonės:2011 m. surašymo duomenys 
 Lietuviai – 50,83 % (1 169);
 Lenkai – 36,17 % (832);
 Rusai – 8,52 % (196);
 Baltarusiai – 2,26 % (52);
 Ukrainiečiai – 0,7 % (16);
 Kiti – 1,52 % (35).2001 m. gyveno 2 559 žmonės:2001 m. surašymo duomenys 
 Lietuviai – 47,36 % (1 212);
 Lenkai – 38,57 % (987);
 Rusai – 9,3 % (238);
 Baltarusiai – 2,62 % (67);
 Ukrainiečiai – 0,98 % (25);
 Kiti – 1,17 % (30).

 Žymūs žmonės 
 Evelina Sašenko (1987–), Eurovizijos (2011) dainininkė, gimusi Rūdiškėse
 Valerijus Filonovas (1963–2010) žinomas muzikos pedagogas, pučiamųjų instrumentų orkestrų vadovas, švenčių meno vadovas ir dirigentas, mokytojas ekspertas.

 Švietimo ir ugdymo įstaigos 
 Rūdiškių gimnazija
 Lopšelis-darželis 
 Amatų mokykla „Sodžiaus meistrai“
 Rūdiškių muzikos mokykla http://rudiskiumm.lt/ 

 Sportas 
 Futbolas 

Iki 2003 m. pabaigos Rūdiškių miestą atstovavo „Vėtros“ futbolo komanda, tais metais laimėjusi šalies pirmenybių bronzą ir pasiekusi taurės turnyro finalą. Dabar mieste žaidžia FK Rūdiškės futbolo komanda.

 Miestų partnerystė 
  Zalevas, Lenkija

 Šaltiniai 

 Nuorodos 
 Miesto tinklalapis